Referat af ordinær generalforsamling den 23. april 2019

Dagens dagsorden:

1. Valg af dirigent og mindst 3 stemmetællere
2. Bestyrelsens beretning og godkendelse heraf
3. Fremlæggelse af årsregnskab og godkendelse heraf
4. Behandling af budget og bestyrelsens planer
5. Fastsættelse af kontingent
6. Indkomne forslag
7. Forslag om overgange ved åen mellem Bøgeholmen og Kærholmen
8. Der er indsendt to forslag om fjernelse af chikaner på Holmehøjen.
9. Valg af formand – formanden vælges for 2 år ad gangen
10. Susan ønsker at genopstille
11. Valg af bestyrelsesmedlemmer – bestyrelsesmedlemmer vælges 2 år ad gangen
12. Der er 4 pladser i bestyrelsen på valg
13. Stina ønsker at genopstille
14. Michael ønsker at genopstille
15. Kim ønsker at genopstille
16. Søren ønsker at trække sig.
17. Valg af suppleanter til bestyrelsen – Der vælges 2 suppleanter til bestyrelsen hvert år.
18. Sussi ønsker at genopstille
19. Jan ønsker at genopstille
20. Valg af revisorer og suppleanter – Revisor og 1 revisorsuppleant vælges hvert år.
21. Evt.

Forslag om nedsættelse af en arbejdsgruppe til at undersøge etablering af legeplads

1. Forslag om at have flere i arrangementsudvalget
2. Forslag om etablering af flere parkeringspladser

 Bilag 1 (bestyrelsesberetning)

 Bilag 2 (årsregnskab)

 Bilag 3 (budget)

Dagens tal var 39 fremmødte medlemmer og 2 som havde givet en fuldmagt. I alt 41 stemmeberettigede medlemmer ved mødet

1. Dirigent – Jens Wamsler - Holmehøjen 9

Stemmetæller – Gert - Holmebakken 18

Stemmetæller – Keld – Holmelunden 21

Stemmetæller – Thomas - Bøgeholmen 14

1. Bestyrelsen ved formand Susan Nørskov-Jensen fremlagde bestyrelsens årsberetning. Årsberetningen lød bl.a. på overtagelse af færdigudstykkede områder, etablering af parkeringspladser på Holmebakken, anlæggelse af sti fra Holmelunden til Holmehøjen, afholdelse af fastelavn, afholdelse af havedagen, planer om at gøre kontingent opkrævningen elektronisk via. Betalingsservice, indsigelser mod den nye lokalplan 679 samt en præsentation af aftalerne med ”De Grønne Smølfer”, som vedligeholder vores fællesarealer.

Årsberetningen blev enstemmigt godkendt.

1. Foreningens årsregnskab blev fremlagt og enstemmigt godkendt.
2. Bestyrelsen fremlagde planerne for budgettet år 2019. Budgettet blev enstemmigt godkendt. Enkelte havde et ønske om, at man planlagde budgettet for 2 år frem i tiden, idet de første knap 5 måneder af 2019 er gået, når budgettet fremlægges ved generalforsamlingen.
3. Bestyrelsen fremlagde et forslag om fortsat at fastsætte kontingentet til 2.500 om året. Dette blev enstemmigt godkendt. Budgettet blev derfor fastsat til 2.500 kr. for det kommende år.
4. Forslag A: Bestyrelsen fremlagde et forslag om at etablere en sti rundt om søen ved den sø som er beliggende ved Østrupvej/Piledyssen. Pt. forløber stien syd/øst om søen langs med Østrupvej/Piledyssen. Bestyrelsen fremlagde et forslag om at forlænge stien nord/øst om søen, således, at man kan gå hele vejen rundt om søen. I forslaget indgår også, at stien forbindes med nogle andre stier således, at man kan gå fra Bøgeholmens sydvestlige ende og ned på stien, ligesom at stien også forbindes med den nuværende sti som forløber i det ”blå bånd” i mellem Bøgeholmen og Kærholmen. Desuden indgik der i forslaget, at der etableres en broovergang over regnvands åen, således at man kan gå fra Bøgeholmen ned på den nye sti, hen over broen og derefter komme på den eksisterende sti mellem Bøgeholmen og Kærholmen. Samlet budget for etablering af sti og bro blev fremlagt som 120.000 kr.

Der kom ønsker fra beboere, om at stien etableres i noget finere grus, end det stabil grus, som er blevet brugt flere steder på stisystemerne således, at man kan gå/løbe på stierne uden at vrikke om.

Projektet stillet under forslag 6A blev vedtaget med 40 stemmer for og 1 stemme imod.

Forslag B: Bestyrelsen har modtaget 2 forslag om at fjerne de eksisterende chikaner/vejbump, som findes flere steder i udstykningen. Begrundelsen for at fjerne de eksisterende vejbump skyldes hovedsaligt den store lydmæssige gene, som de nærliggende beboere har fra bumpene. Især hvis køretøjer kører med en trailer bagpå, er bumpene yderst larmende, hvorved flere beboere, som bor i nærheden af bumpene, vågner om aftenen eller natten.

Derudover blev det diskuteret, om hvorvidt bumpene har den ønskede effekt med at sænke hastigheden i området.

Det blev vedtaget, at bumpene ikke kunne fjernes med det samme, da man ikke har undersøgt om dette kan godkendes af kommunen/politiet, når nu bumpene allerede er godkendt.

På generalforsamlingen enedes man om, at undersøge muligheden for et bedre alternativ til de eksisterende vejbunmp.

Der blev nedsat en ”vejbump arbejdsgruppe”, som vil stå for at undersøge alternativer til de eksisterende vejbump. Hvad der findes af muligheder, eller om man evt. kunne få lagt asfaltvejbump i forbindelse med at de nye udstykninger for lagt slidlag på den eksisterende asfalt.

Arbejdsgruppen består af:

Brian - Holmehøjen 22

Mette - Holmehøjen 20

Per - Holmehaven 2,

Henrik - Holmehøjen 5

Det blev enstemmigt vedtaget at nedsætte arbejdsgruppen. Evt. med mulighed for indkaldelse til en ekstraordinær generalforsamling, såfremt der skal stemmes om et forslag.

1. Susan Nørskov-Jensen valgte at genopstille som formand. Der var ingen modkandidater til formandsposten, og Susan blev derfor enstemmigt valgt til formand.
2. Der var 4 bestyrelsespladser på valg, Stina, Michael, Kim og Søren. Her i blandt ønskede Stina, Michael og Kim at genopstille til bestyrelsen og kun Søren ønskede at trække sig fra bestyrelsen.

Der var kun en enkelt frivillig, som ønskede at indtræde på Sørens plads.

Vi byder derfor Carsten Stoltenberg fra Holmeengen 25 velkommen i bestyrelsen.

1. Der var 2 suppleanter på valg i bestyrelsen, Jan og Sussi. Sussi ønskede at genopstille som suppleant og Jan ønskede ikke at genopstille.

Der var kun en enkelt som ønskede at indtræde i bestyrelsen som suppleant, og vi byder derfor velkommen som suppleant i bestyrelsen til Martin Lund fra Holmeager 5.

1. Valg af revisor og revisor suppleant.

Keld Polmann ønskede at genopstille som revisor i bestyrelsen. Der var ingen modkandidater til dette, hvorfor Keld Polmann blev valgt til revisor.

Revisorsuppleanten var ikke fremmødt, og derfor stillede Søren Dahlin Larsen op til denne post. Der var ingen modkandidater, og Søren blev derfor valgt til revisor suppleant.

1. 1: Forsalg om at etablere en arbejdsgruppe til at undersøge vedr. legeplads i området. Der var bred enighed om, at etablere en arbejdsgruppe, som kunne arbejde sig frem mod et forslag til en kommende legeplads, samt hvilken pris en sådan ville få.

Flere meldte sig til at deltage i arbejdsgruppen, som derved kom til at se ud som følger:

Kristina - Holmehøjen 2

Stine - Holmeengen 9

Stine - Elmeholmen 4.

2: Forespørgsel fra Kristina (Holmehøjen 2), om der var flere som ville deltage i arrangementsudvalget. Yderligere to meldte sig frivilligt til arrangement udvalget, hvorfor vi i fremtiden kan se frem til en masse gode arrangementer.

Arrangementsudvalget ser ud således:

Kristina – Holmehøjen 2

Jette - Holmehøjen 45

Stine - Holmeengen 9

3: Forslag om at etablere flere parkeringspladser i området. Igen var der bred enighed om at nedsætte en arbejdsgruppe, som kunne undersøge mulighederne for, hvor der kan etableres parkeringspladser i området.

Arbejdsgruppen blev nedsat således:

Frank - Holmebakken 15

Oliver - Holmehøjen 32

Susan - Holmebakken 13

Yderligere blev der nævnt ved mødet, at man gerne ser, at bestyrelsen holder sælgerne af udstykningerne til at overholde den oprindelige masterplan, hvilket bestyrelsen fremhævede, at de altid gør. Der er tilknyttet en advokat når en udstykning skal overtages, ligesom at man manuelt gennemgår områderne i bestyrelsen.

Det var alt for en hyggelig generalforsamling i år 2019. På gensyn i år 2020.

Med Venlig Hilsen

Bestyrelsen